רוית יעקב

רוית יעקב כהן (נולדה ב-19 בינואר 1977) היא שחקנית, קומיקאית, חקיינית, מדבבת וזמרת ישראלית.

קריירה

כמדבבת
יעקב דיבבה בסדרות וסרטים רבים, ביניהם "אגדות אנדרסן", "שרק לנצח", "עולם הווינX" בתפקיד מלכה, "פלא של פארק" שבו דיבבה את גרטה, "אגדה עם זנב" ו"הסוד של לילי" שם דיבבה את ונסה. היא גם דיבבה בסרט הקולנוע לילדים "אופססס! 2: ההרפתקה ממשיכה..." שיצא לאקרנים באוגוסט 2021.

כשחקנית

לצד רינת גבאי
יעקב ידועה גם בתור גילומה של דמותה של הבובה מימי בהפקות הילדים של רינת גבאי במקום איריס פן וכיכבה לצידה בתפקיד זה בקלטות והצגות רבות: השתתפה פעמיים במופע החנוכה "מותק של פסטיבל", "פנטזיה", "השירים המשחקים" משירי עוזי חיטמן, "רינת בארץ האגדות" ו"אצלנו בחצר" משירי נעמי שמר. כמו כן גילמה את שושנית בסדרת הטלוויזיה שגבאי הובילה "גינת הפלאים של רינת" ששודרה בערוץ הופ!.

מופעים וסדרות נוספות
רוית הייתה חלק מהלהקה במחזמר "עלובי החיים" שהועלה בתיאטרון "הבימה". יעקב למדה משחק באופן מקצועי בבית צבי.

יעקב גם שיחקה בסדרה "גן חיות" לצד אודי ואביעד. בשנת 2020 גילמה את דורין בסדרה "צומת מילר". יעקב שרה קולות רקע בקלטת "עולמו של יובל המבולבל". בשנת 2007 שיחקה בקלטת "התנ"ך לילדים – סיפורים ושירים". בשנת 2006 שיחקה יעקב בקלטת "גינת השטוזים של דתיה" שם החליפה את רמה מסינגר בתפקיד שטוזית.

כחקיינית וקומיקאית ברשת
יעקב ידועה גם כחקיינית במסגרת סרטוני חיקויים שהועלתה לערוץ היוטיוב שלה ובין החיקויים שביצעה של אופירה אסייג, בטי רוקוואי, חנה לסלאו, עדי אשכנזי, מירי מסיקה וניקול ראידמן, בעקבות כך הפכה יעקב לקומיקאית ובזכות הסרטונים הגיעה להתארח במספר תוכניות אירוח שם ביצעה כמה מהחיקויים הויראלים.

פילמוגרפיה

דיבוב

משחק בטלוויזיה

משחק בתיאטרון

קישורים חיצוניים

בדרניות ישראליות
זמרות השרות בעברית
זמרות ילדים ישראליות
זמרות ישראליות
מדבבות ישראליות
משתתפות מותק של פסטיבל
משתתפי מותק של פסטיבל
שחקניות קולנוע וטלוויזיה ישראליות
שחקניות תיאטרון ישראליות
קומיקאיות ישראליות
חקיינים ישראלים
בוגרות בית צבי
פעילות אינטרנט ישראליות
בדרנים ישראלים
זמרים השרים בעברית
זמרים ילדים ישראלים
זמרים ישראלים
מדבבים ישראלים
שחקני קולנוע וטלוויזיה ישראלים
שחקני תיאטרון ישראלים
קומיקאים ישראלים
בוגרי בית צבי
פעילי אינטרנט ישראלים
ישראליות שנולדו ב-1977
ישראלים שנולדו ב-1977